
Biológiai fontosságú pikolilamid intermedierek szintézise aminokarbonilezés mint kulcsreakció felhasználásával

A szakirodalomban számos névvel jelölt reakcióval is találkozhatunk az amidszintézis témakörén belül [1,2]. Ez annak a ténynek is köszönhető, hogy a karbonsav-amidok az élő szervezet kulcsfontosságú vegyületei, az amid-csoport biológiai jelentősége is közismert.
A zöldkémia korát élve a szelektív homogénkatalitikus reakciók jelentősége nagymértékben megnövekedett az elmúlt évtizedekben, így nem meglepő, hogy a szakirodalomban számos átmenetifém-katalizált reakciót is találhatunk [3,4].
Jónéhány olyan farmakológiai fontosságú származékot ismerünk (Picotamide, Tropicamide), amelyek N-pikolil-karbonsavamid szerkezeti részletet tartalmaznak. Ezen vegyületeknél lehetőség nyílik új, átmenetifém-katalizált reakciókat alkalmazó szintézis-stratégiák kidolgozására.
 [image: ]
A fenti ábrán látható Tropicamide retroszintetikus bontása alapján tudományos diákköri munkám során N-pikolil-amid intermedierek szintézisével foglalkoztam homogénkatalitikus aminokarbonilezési reakcióban.
Biológiai fontosságú N-pikolil-szubsztituált tercier amidok szintézisét valósítottam meg α-jód-sztirol pikolil-csoportot tartalmazó aminokkal végzett nagyszelektivitású palládium-katalizált aminokarbonilezési reakciójában.

